ועדת הכלכלה, כנסת 24, פרוטוקול מספר 17, 2021-09-19 14:30

מיכאל ביטון: אנחנו מתחילים ישיבת ועדת כלכלה.

מיכאל ביטון: יהיו לנו המון נושאים היום, אבל נושא יחסית טכני ראשון, הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון), התשפ"ב-2021.

מיכאל ביטון: אני אבקש מעורך דין אבישי פדהצור, מרשות התעופה האזרחית, להציג את הדברים בקצרה.

אבישי פדהצור: תודה רבה, אדוני.

אבישי פדהצור: ובכן אנחנו מבקשים את אישורה של הוועדה הנכבדה לתקנות סמכויות מיוחדות (הוראת שעה), בגדול המנגנון שנקבע לפי החוק הוא שהממשלה מוסמכת לקבוע תקנות בתחומים שונים, תוקפן של התקנות קצוב ל-28 ימים כל פעם ומשכך מעת לעת נדרש לבוא לוועדה.

אבישי פדהצור: קודם כל הממשלה צריכה כמובן לקבל החלטה בדבר הארכת תוקפן של התקנות, בשים לב למצב העניינים העובדתי והנסיבות, ולאחר מכן יש תהליך שמפורט בסעיף 4 לחוק שאומר מהו תהליך ההבאה בפני כנסת ישראל, אישורה וכיוצא באלה.

מיכאל ביטון: תודה רבה.

מיכאל ביטון: חבר הכנסת סמי אבו שחאדה, ברוך הבא.

מיכאל ביטון: אתה רוצה להגיד משהו?

סמי אבו שחאדה: לא, אני רוצה לשמוע.

מיכאל ביטון: יש לנו יום ארוך.

מיכאל ביטון: עוד התייחסויות לפני שמאשרים את זה?

מיכאל ביטון: יש הקראה פה?

אביגל כספי: כן.

אבישי פדהצור: אני רק אציין שמהות התיקון הזה היא אחת, פשוט להאריך את תוקפן של התקנות ב-28 ימים נוספים, בלי תיקונים אחרים במהות ההסדרים.

מיכאל ביטון: הארכת התקנות, ללא שינוי מהותי.

אבישי פדהצור: אכן כך.

מיכאל ביטון: אתה מקריא או אביגל?

אביגל כספי: בדרך כלל המשרד מקריא.

מיכאל ביטון: קדימה.

אבישי פדהצור: תודה רבה, אדוני.

מיכאל ביטון: תודה.

מיכאל ביטון: יש בקשה להתייחסות של יונתן שפירא, יושב ראש 'מורשת דרך', זה צריך להיות רק לנושא הזה של הארכת התקנות, לא שום דבר אחר בשלב הזה.

מיכאל ביטון: יש לך משהו שקשור להארכת התקנות?

יונתן שפירא: אין לי שום הערה בנושא.

מיכאל ביטון: אוקיי, תודה רבה, יונתן.

מיכאל ביטון: ברוכה הבאה, חברת הכנסת לימור מגן תלם.

אבישי פדהצור: ברשותך, אדוני, את תקנה 2 טרם קראתי.

מיכאל ביטון: על כל אחד מצביעים או על הכול, אביגל?

אביגל כספי: אנחנו נצביע על הכול.

מיכאל ביטון: על הכול.

מיכאל ביטון: בבקשה.

אבישי פדהצור: אז אקרא את תקנה 2 גם, ברשותך, אדוני.

מיכאל ביטון: תודה רבה.

מיכאל ביטון: יש התייחסויות, אביגל?

אביגל כספי: לא.

מיכאל ביטון: מי בעד?

מיכאל ביטון: בעד – 3

מיכאל ביטון: נמנעים – אין אושר.

מיכאל ביטון: פה אחד.

מיכאל ביטון: תודה לכם.